**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2011 M. GRUODŽIO 22 D. SPRENDIMO NR. T2-401 „DĖL KLAIPĖDOS MIESTO SAVIVALDYBĖS MATERIALIOJO TURTO NUOMOS TVARKOS APRAŠO PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Savivaldybės tarybos sprendimo projektu siekiama pakeisti Klaipėdos miesto savivaldybės materialiojo turto nuomos tvarkos aprašo 1 priedą „Savivaldybės materialiojo turto nuomos sutartis“, patvirtintą Savivaldybės tarybos 2011 m. gruodžio 22 d. sprendimu Nr. T2-401.

**2. Projekto rengimo priežastys ir kuo remiantis parengtas sprendimo projektas.**

Šiuo Savivaldybės tarybos sprendimu keičiami Klaipėdos miesto savivaldybės materialiojo turto nuomos tvarkos aprašo 1 priedo „Savivaldybės materialiojo turto nuomos sutartis“ 10.3 ir 10.6 punktai bei priedas papildomas nauju 15.1.8 punktu. Nurodyti tvarkos aprašo pakeitimai susiję su nuomininkų atsakomybės griežtinimu dėl atsiskaitymo už komunalines paslaugas ir išsinuomoto turto draudimo vykdymu.

Kiti priedo punktai keičiami atsižvelgiant į savivaldybės sudaromu nuomos sutarčių praktiką.

**3. Kokių rezultatų laukiama.**

Pakeitus nurodytus Savivaldybės materialiojo turto nuomos sutarties punktus atsiras galimybė nuomininkams taikyti sankcijas dėl laiku nemokamų komunalinių mokesčių ar vengimo apdrausti išsinuomotą turtą.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – sugriežtinama nuomininkų atsakomybė dėl laiku nemokamų komunalinių mokesčių ir vengimo apdrausti išsinuomotą turtą.

Teikiame svarstyti šį sprendimo projektą.

Turto skyriaus vedėja Genovaitė Paulikienė